CELEX: 62020TN0650
Language: bg
Date: 2020-10-23 00:00:00
Title: Дело T-650/20: Жалба, подадена на 23 октомври 2020 г. — NU/EUIPO

18.1.2021   
            
            
               BG
            
            
               Официален вестник на Европейския съюз
            
            
               C 19/58
            
         
      Жалба, подадена на 23 октомври 2020 г. — NU/EUIPO
      (Дело T-650/20)
      (2021/C 19/62)
      Език на производството: английски
      
         Страни
      
      
         Жалбоподател: NU (представители: S. Pappas и N. Kyriazopoulou, lawyers)
      
         Ответник: Служба на Европейския съюз за интелектуална собственост
      
         Искания
      
      Жалбоподателят моли Общия съд:
      
                  —
               
               
                  да отмени решението от 1 април 2020 г. на органа на Службата на Европейския съюз за интелектуална собственост (EUIPO), оправомощен да сключва договори за назначаване, да не поднови договора на жалбоподателя,
               
            
                  —
               
               
                  да присъди обезщетение в размер на 20 000 EUR (двадесет хиляди евро) за неимуществените вреди, които жалбоподателят твърди, че е претърпял в резултат от решението да не бъде подновен договорът му,
               
            
                  —
               
               
                  да осъди ответника да понесе както собствените си съдебни разноски, така и направените от жалбоподателя по настоящото производство.
               
            
         Основания и основни доводи
      
      Жалбоподателят изтъква пет правни основания в подкрепа на жалбата.
      
                  1.
               
               
                  Първото основание е липса на компетентност.
               
            
                  2.
               
               
                  Второ основание: нарушение на съществено процесуално изискване, изразяващо се в невключването на атестационния доклад за 2019 г. в разговора, проведен преди вземането на обжалваното решение.
               
            
                  3.
               
               
                  Трето основание: нарушение на задължението за полагане на грижа с оглед на това, че администрацията не е взела предвид здравословните проблеми на жалбоподателя, атестационния доклад за 2019 г. и съвкупността от правни критерии за оценяване на ефикасността на жалбоподателя.
               
            
                  4.
               
               
                  Четвърто основание: незаконосъобразни мотиви и/или явна грешка в преценката.
               
            
                  5.
               
               
                  Пето основание: нередовност на досъдебната процедура, която не е довела до адекватно преразглеждане от органа, оправомощен да сключва договори, на решението от 15 юли 2020 г.